**Florea Şchiopan**

*Vasile Alecsandri*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A pierit Florea Şchiopan

De-o mână de ungurean,

Dar pân-a nu fi pierit

Unguri mulţi el a stârpit.

Cântaţi, păsărele, în pom

De jalea bietului om.

Plânge-l, nevastă rămasă,

C-aţi ţinut frumoasă casă,

Plângeţi-l şi voi, opt boi,

Căci umblă străini cu voi.

Pe deasupra de oraş

A zburat un porumbaş,

Urmărit de alţi doi, trei

Ce tot plâng ca vai de ei,

Că sunt cainici copilaşi,

Copilaşi de-ai lui rămaşi!